पाएं अपने शहर की ताज़ा ख़बरें और फ्री ई-पेपरडाउनलोड करें
जिले में चल रही एक हजार प्राइवेट बसाें के पहिए बस अाॅपरेटर्स कभी भी थाम सकते है। वजह काेराेना संक्रमण की लहर के चलते बसाें काे यात्री पहले ही नहीं मिले रहे थे। राज्य सरकार की गाइडलाइन के बाद 50 प्रतिशत सवारियां ले जाने के अादेश के बाद हाल ये हैं कि लंबी दूरी की बसाें काे 15-20 यात्री मिल रहे हैं। ऐसे में ऑपरेटर्स काे आए दिन लाखाें रुपए का नुकसान हाे रहा है।
यहां तक अब ड्राइवर, कंडेक्टर की सैलरी, डीजल खर्च, टैक्स, बीमा व गाड़ी की किश्त निकालना भी दिनाेंदिन मुश्किल हाेता जा रहा है। ऐसे में बीकानेर बस ऑपरेटर्स एसाेसिएशन ने मई में टैक्स जमा नहीं करवाने का फैसला लिया है। ऑपरेटर्स का कहना है कि अगर राज्य सरकार ने टैक्स में काेई राहत नहीं दी ताे अब कभी भी बसाें काे संचालन बंद करने का ऐलान किया जा सकता है।
बीकानेर जिले में करीब 1000 प्राइवेट बसाें काे संचालन हाेता है। इसमें 100 बसें लाेक परिवहन, 100 नाइट सर्विस, 200 ग्रामीण रूट व 600 बसें अन्य जिलाें में राेजाना अपडाउन करती है। उक्त बसाें के संचालन से पहले ऑपरेटर्स काे ड्राइवर, कंडेक्टर की सैलरी, टैक्स, बीमा, मैनटीनेंस व अन्य खर्चे निकालने के बाद राेजाना करीब डेढ़ कराेड़ की इनकम हाेती थी। एक बस राेज के पांच से सात हजार रुपए कमा लेती थी।
काेराेना की दूसरी लहर आने के बाद जिले में अभी 400 बसाें का संचालन हाे रहा है। हालात इस कदर खराब हाे चुके है। कर्मचारी की सैलरी, ऑफिस खर्चे, टैक्स व बीमा ताे दूर की बात डीजल खर्च निकालना तक मुश्किल हाे गया है। अभी उक्त बसाें के संचालन से डेढ़ कराेड़ की इनकम की तुलना में राेज की 25-30 लाख रुपए ही इनकम हाे रही है। ऐसे में ऑपरेटर्स पर दिनाेंदिन घाटे का बाेझ बढ़ रहा है।
इधर...राेडवेज की हालत भी खराब; 43 अनुबंधित बसें बंद हो गईं, बची 56 पर भी यात्री 40%ही
काेराेना संक्रमण से पहले बीकानेर डिपाे की 99 बसाें का संचालन राेजाना हाेता था। इसमें 43 बसें अनुबंधित शामिल थी। राेडवेज यात्री कम हाेने के चलते अनुबंधित बसाें का संचालन दस दिन पहले ही बंद कर चुका है। उस समय राेजाना 99 बसें करीब 43 हजार किलाेमीटर प्रतिदिन चलती थी। दस हजार से ज्यादा यात्री उक्त बसाें में सफर करते थे। अब 56 बसें राेजाना की करीब 23 हजार किलाेमीटर चलती है।
इनकम पांच से छह लाख रुपए के बीच रह गए है। पहले से घाटे में चल रही राेडवेज की आर्थिक हालात दिनाेंदिन खराब हाेती जा रही है। ऐसे ही बाहरी राज्याें में जाने वाली डिपाे की बसाें के रूट भी राेडवेज उक्त राज्याें में लाॅकडाउन की वजह से शार्ट कर दिए है। दिल्ली, हरियाणा, पंजाब, गुजरात में लाॅकडाउन के चलते उक्त मार्गाें पर चलने वाली बसाें काे राज्य की सीमा में जहां तक यात्री मिलते है। वहां तक संचालित किया जा रहे है। लंबी दूरी के बहुत से मार्गाें पर बस सेवाएं कम कर दी है। इसमें अजमेर, जयपुर, जाेधपुर, काेटा, श्रीगंगानगर, दिल्ली की बसें शामिल हैं।
लगातार कम हाे रहा हैं यात्रीभार
काेराेना के चलते बीकानेर डिपाे 50 प्रतिशत बसाें का संचालन कर रहा है। इस वजह से किलाेमीटर आधे से भी कम हाे गए है। बहुत से रूट ताे खर्चे तक निकाल पा रहे है। लाॅकडाउन की वजह से बाहरी राज्याें में बसाें का संचालन पहले ही बंद हाे चुका है। राेडवेज बसाें में यात्रियाें की संख्या निरंतर कम हाे रही है। इस वजह से इनकम अब आधी से कम हाे चुकी है। -इंद्रा गाेदारा, मुख्य प्रबंधक, बीकानेर डिपाे।
एसोसिएशन ने कहा-ऐसे हालात में कभी भी बंद कर देंगे बसें
काेराेना संक्रमण के चलते अब यात्रियाें में भी काफी डर है ।बस में 50 फीसदी सवारी हाेना ताे दूर 15-17 यात्री मुश्किल से हाेते है। कई बार स्थिति ऐसी भी हाेती है कि सवारी नहीं हाेने पर बस कैंसिल करनी पड़ती है। ऑपरेटर्स अब मई का टैक्स जमा करवाने की स्थिति में नहीं है। अगर सरकार की तरफ से काेई रिलीफ नहीं मिलती ताे ऐसे में कभी भी प्राइवेट बसाें का संचालन बंद किया जा सकता है।-समुंद्रसिंह राठाैड़, अध्यक्ष, बीकानेर बस ऑपरेटर्स एसाेसिएशन।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn